ອິສຣາແອລ ປະກາດ ​​​ປຸກ​ເຮືອນ​ໃໝ່ ​ຫຼັງຈາກ ໄດ້ປ່ອຍ ນັກໂທດ ປາ​ແລ​ສ​ໄຕ (ວີດີໂອ/ສະໄລດ໌)
ການປ່ອຍ​ພວກ​ນັກໂທດ​ຊາວປາ​ແລ​ສ​ໄຕນີ້ ເປັນສ່ວນນຶ່ງ ຂອງຂໍ້ຕົກລົງໃນການ​ທີ່​ ຈະ​ສ້າງ​ບ້ານ​ເຮືອນ​ໃໝ່ ​ໃນ​ເຂດ​ກໍ້າ​ຕາ​ເວັນ​ອອກ​ຂອງ​ນະຄອນ​ Jerusalem.
ອິສຣາແອລ ປະກາດແຜນການ ທີ່ຈະສ້າງບ້ານເຮືອນໃໝ່ ໃນ ເຂດກໍ້າຕາເວັນອອກຂອງນະຄອນ Jerusalem ບໍ່ເທົ່າໃດຊົ່ວ ໂມງ ຫລັງຈາກໄດ້ປ່ອຍ ພວກນັກໂທດຊາວປາແລສໄຕກຸ່ມນຶ່ງ ອັນເປັນພາກສ່ວນຂອງຂໍ້ຕົກລົງ ທີ່ຈະຮື້ຟື້ນການເຈລະຈາສັນ ຕິພາບ ລັດຖະບານອິສຣາແອລ ໄດ້ກ່າວໃນວັນພຸດ ມື້ນີ້ວ່າ 1 ໃນ 4 ໂຄງການນັ້ນ ແມ່ນຮວມທັງບ້ານເຮືອນ 1,500 ຫຼັງ ໃນເຂດ Ramat Shlomo ການປ່ອຍພວກນັກໂທດຈຸສຸດທ້າຍ ຊຶ່ງ ມີຂຶ້ນ ໃນເດືອນສິງຫາ ກໍໄດ້ຕິດຕາມມາ ດ້ວຍການປະກາດ ກ່ຽວກັບແຜນການທີ່ຈະສ້າງບ້ານເຮືອນໃໝ່ເຊັ່ນກັນ ປາແລສໄຕຕ້ອງການໃຫ້ ເຂດກໍ້າຕາເວັນອອກຂອງນະຄອນ Jerusalem ເປັນ ນະຄອນຫຼວງຂອງປະເທດເຂົາເຈົ້າໃນອະນາຄົດ ແລະປະຕິເສດບໍ່ຍອມເຂົ້າຮ່ວມ ໃນການເຈລະຈາສັນຕິພາບຮອບຜ່ານໆມາ ໃນຂະນະທີ່ Israel ສືບຕໍ່ການກໍ່ສ້າງ ບ້ານເຮືອນຢູ່ໃນເຂດດັ່ງ ກ່າວ ພວກນັກໂທດ 26 ຄົນ ທີ່ຖືກປ່ອຍໃນວັນອັງຄານວານນີ້ ແມ່ນໄດ້ຖືກຕ້ອນຮັບຢ່າງ ວິລະຊົນ ຂະນະທີ່ພວກເຂົາເຈົ້າກັບຄືນໄປຍັງເຂດຝັ່ງຕາເວັນຕົກຂອງແມ່ນໍ້າ ຈໍແດັນ ຫຼື West Bank ແລະເຂດ Gaza ການປ່ອຍນັກໂທດຄັ້ງນີ້ ແມ່ນເປັນຂັ້ນທີ 2 ຂອງທັງໝົດ 4 ຂັ້ນຕອນ ເພື່ອຈະປ່ອຍ ນັກໂທດຊາວປາແລສໄຕທັງໝົດ 104 ຄົນ